smcproject/ml-wiki-sentences huggingface dataset:
മൂടാടി ഗ്രാമപഞ്ചായത്തു് കോഴിക്കോട് ജില്ലയിലെ കൊയിലാണ്ടി താലൂക്കിൽ പന്തലായനി ബ്ളോക്കിലാണ് 16.02 ചതുരശ്രകിലോമീറ്റർ വിസ്തീർണ്ണമുള്ള മൂടാടി  ഗ്രാമപഞ്ചായത്ത് സ്ഥിതിചെയ്യുന്നത്.
1964 ഫിബ്രവരിയിലാണ് പഞ്ചായത്ത് നിലവിൽ വന്നതും ആദ്യ ഇലക്ഷൻ നടന്നതും.
കമ്മ്യൂണിസ്റ്റ് പാർട്ടിയാണ് ആദ്യമായി അധികാരത്തിൽ വന്നത്.
കുഞ്ഞിക്കണ്ണൻ ആയിരുന്നു ആദ്യ പ്രസിഡന്റ്.
അതിരുകൾ തെക്ക്‌ - കൊയിലാണ്ടി നഗരസഭ, അറബിക്കടൽ വടക്ക് -തിക്കോടി, തുറയൂർ, കീഴരിയൂർ പഞ്ചായത്തുകൾ കിഴക്ക് - കൊയിലാണ്ടി നഗരസഭ, കീഴരിയൂർ പഞ്ചായത്ത് പടിഞ്ഞാറ് - അറബിക്കടൽ, തിക്കോടി പഞ്ചായത്ത് ചരിത്രം പ്രധാന സ്ഥലങ്ങൾ
പാറക്കാട് , വീരവഞ്ചേരി , ചിങ്ങപുരം , വെള്ളറക്കാട്, പുറക്കൽ,വാഴയിൽ ,ചാക്കര,പാച്ചാക്കൽ , മുചുകുന്നു് ,മൂടാടി,മുത്തായത്ത് , നന്തി ബസാർ ,കടലൂർ , ഗോപാലപുരം, ഇരുപതാം മൈൽ,ഹിൽബസാർ, വലിയമല പാലക്കുളം ബീച്ച്.
വ്യവസായ സംരംഭങ്ങൾ കെൽട്രോൺ യൂണിറ്റു്
==
ദേവാലയങ്ങൾ==
siddiq juma masjid naragolikulam നന്തി പള്ളി കടലൂർപ്പള്ളി വീരവഞ്ചേരി പള്ളി ഹിൽ ബസാർ പള്ളി ചിങ്ങപുരം വിഷ്ണുക്ഷേത്രം ഉരുപുണ്യകാവ് ക്ഷേത്രം കാവുതേരി കുടുംബ ക്ഷേത്രം കൊങ്ങന്നൂർ ഭഗവതി ക്ഷേത്രം മൂടാടി തെരു ക്ഷേത്രം വീമംഗലം ശിവക്ഷേത്രം മൂടാടി ശ്രീ മഹാവിഷ്ണു ക്ഷേത്രം കടലൂർ ശ്രീ അയ്യപ്പ ക്ഷേത്രം വെള്ളറക്കാട് തെരു ക്ഷേത്രം കണ്ണഞ്ചേരി ഭഗവതി ക്ഷേത്രം വാഴവളപ്പിൽ ക്ഷേത്രം പാലക്കുളം ശ്രീകൃഷ്ണഭജനമഠം വാഴയിൽ ക്ഷേത്രം വീരവഞ്ചേരി അന്നപൂർണേശ്വരി ക്ഷേത്രം വീരവഞ്ചേരി അയ്യപ്പ ക്ഷേത്രം മുചുകുന്നു് കോട്ടയിൽ ശിവക്ഷേത്രം പാലക്കുളം ജുമാ മസ്ജിദ് വിനോദ സഞ്ചാര കേന്ദ്രങ്ങൾ കടലൂർ പോയിന്റ് ലൈറ്റ് ഹൗസ്
1913-ൽ ബ്രിട്ടീഷുകാർ കപ്പൽ യാത്രികർക്ക് കരകാണിക്കുവാൻ വേണ്ടി നിർമ്മിച്ചതാണു് ഈ ലൈറ്റ് ഹൗസ്.
കടൽ മാർഗ്ഗം വന്ന പല ചരക്കുകപ്പലുകളും മറ്റും കടലൂരിൽ നിന്നും ഏതാണ്ടു് 2 കിലോമീറ്റർ അകലെ കടലിലുള്ള വെള്ള്യാങ്കല്ലിൽ ഇടിച്ചു് അപകടമുണ്ടായതിനെത്തുടർന്നാണു് ലൈറ്റു് ഹൌസ്സ് കരയിൽഏറ്റവും ഉയരം കൂടിയ പ്രദേശമായ കടലൂരിൽ നിർമ്മിക്കുവാൻ കാരണം എന്നു് പറയപ്പെടുന്നു.
ഉയരത്തിന്റെ കാര്യത്തിൽ ഇന്ത്യയിൽ രണ്ടാം സ്ഥാനമാണു് കടലൂർ പോയിന്റ് ലൈറ്റ് ഹൌസിനു്.
ഭാരത സർക്കാറിന്റെ കപ്പൽ ഗതാഗത വകുപ്പിന് കീഴിലാണു്  ഇപ്പോൾ കടലൂർ പോയിന്റ് ലൈറ്റ് ഹൌസ്.
ആഴ്ചയിൽ എല്ലാ ദിവസവും സന്ദർശകർക്കുവേണ്ടി ഇവിടെ വൈകീട്ടു് തുറന്നുകൊടുക്കുന്നു.
ദൂരസ്ഥലത്തു് നിന്നും ബ്രിട്ടീഷുകാരുടെ സൃഷ്ടി കാണുവാൻ ധാരാളംപേർ ഇവിടെ എത്താറുണ്ടു്.
സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് പന്തലായിനി വിസ്തീര്ണ്ണം 16.02 ചതുരശ്ര കിലോമീറ്റർ ജനസംഖ്യ 27,653 പുരുഷന്മാർ 13,510 സ്ത്രീകൾ 14,143 ജനസാന്ദ്രത 1726 സ്ത്രീ : പുരുഷ അനുപാതം 1047 സാക്ഷരത 89.92 % അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/moodadipanchayat Archived 2016-03-12 at the Wayback Machine .
http://www.dgllnoida.gov.in/cochin/kadalur.html Archived 2013-03-12 at the Wayback Machine .
http://moodadigramam.com/ Archived 2012-12-01 at the Wayback Machine .
മൂട്ട ഇംഗ്ലീഷ് വിലാസം https://ml.wikipedia.org/wiki/Bedbug
സിമിസിഡേ കുടുംബത്തിൽപ്പെട്ട ഒരു ചെറിയ പരാദജീവിയാണ് മൂട്ട .
മനുഷ്യരുടെയും മറ്റ് ഉഷ്ണരക്ത ജീവികളുടെയും രക്തം കുടിച്ചാണ് ഇവ ജീവിക്കുന്നത്.
പ്രത്യേകിച്ച് കട്ടിലുകളുടെയും മെത്തയുടെയും അരികിൽ ധാരാളമായി കാണപ്പെടുന്നു.
മൂട്ടകളെ നശിപ്പിക്കാൻ മൂട്ട നശീകരണ മരുന്നുകൾ ലഭ്യമാണ്.
മരുന്നുകൾ ഉപയോഗിക്കാതെയും മൂട്ടകളെ നശിപ്പിക്കാം.
തിളച്ച വെള്ളം കട്ടിലിന്റെ പഴുതിലൂടെ ഒഴിക്കുകയും  പുതപ്പ് തലയിണ കവർ ഇവ തിളച്ച വെള്ളത്തിൽ മുക്കിയെടുക്കുകയും കിടക്ക തലയിണ പായ കൾ എന്നിവ കടുത്ത വെയിലിൽ ഏറെ നേരം നിരത്തി വക്കുകയും ചെയ്യണം.
ചുവരുകളിലെ പഴുതുകൾ അടക്കുക.
പകൽ സമയങ്ങളിൽ മൂട്ടക്ക് ഒളിച്ചിരിക്കാനുള്ള സാഹചര്യങ്ങൾ ഒഴിവാക്കുക.
ഏകദേശം ആയിരം വർഷത്തോളമായി ഇതിനെ പരോപജീവിയായ് (മറ്റൊരാളെ ആശ്രയിചു ജീവിക്കുന്നത് അതായത് മനുഷ്യനെ)അറിയപ്പെടുന്നു.
യൂറോപ്പിലും അമേരിക്കയിലും 1940 മുതൽ നിർമ്മാർജ്ജനം ചെയ്യപ്പെട്ട ഈ ജീവി ഈ അടുത്ത അതായത് ഏകദേശം 1995 മുതൽ ആണ് വീണ്ടും വ്യാപകമായി കാണാൻ തുടങ്ങിയത്.
ചുവപ്പ് കലർന്ന കാപ്പി നിറം ആണ് ഇവയ്ക്ക്.
ദേഹത്ത് നിറയെ സൂക്ഷ്മമായ രോമങ്ങൾ ഉണ്ട്.
പൂർണ്ണ വളർച്ച എത്തിയ ഒരു മൂട്ടക്ക്  4 - 5 മി.മി നീളവും, 1.5 - 3 മി.മി വിതിയും കാണും.
മൂട്ടിപ്പഴം ഇംഗ്ലീഷ് വിലാസം https://ml.wikipedia.org/wiki/Baccaurea_courtallensis
കേരളത്തിലെ വനങ്ങളിലും നാട്ടിൻപുറങ്ങളിലും കാണപ്പെടുന്ന ഒരിനം മരമാണ് മൂട്ടിപ്പഴം (ശാസ്ത്രീയനാമം: Baccaurea courtallensis ) .
ഇത് മൂട്ടിപ്പുളി , മൂട്ടിക്കായ്പ്പൻ , കുറുക്കൻതൂറി , മുട്ടിത്തൂറി , കുന്തപ്പഴം , മൂട്ടിത്തൂറി എന്നൊക്കെയും പ്രാദേശികമായി അറിയപ്പെടുന്നു.
ഈ സസ്യം പശ്ചിമ ഘട്ടത്തിലെ തനത് സ്പീഷ്യസിൽ (Endemic) പെട്ട അപൂർ‌വ മരമാണ്‌.
പഴം മരത്തിന്റെ മൂട്ടിലും കായ്ക്കുന്നതുകൊണ്ടാണ് ഈ സസ്യത്തിന് ഈ പേരുവന്നത്.
മലയണ്ണാൻ, കുരങ്ങ്, കരടി തുടങ്ങിയ ജീവികളുടെ ഇഷ്ടഭക്ഷണം കൂടിയാണ് മൂട്ടിപ്പഴം.
മൂട്ടിക്കായ് പൈൻ എന്നും ഈ വൃക്ഷം അറിയപ്പെടുന്നു.
ആദിവാസികൾ കാട്ടിൽനിന്ന് ഈ പഴങ്ങൾ പറിച്ച് നാട്ടിൽകൊണ്ടുവന്ന് കഴിക്കാറുണ്ട്.
കട്ടിയുള്ള തോട് പൊളിച്ച് അകത്തുള്ള ജെല്ലി പോലുള്ള ഭാഗമാണ് ഭക്ഷിക്കുക.
വിവരണം പൂത്തുനിൽക്കുന്ന മൂട്ടിപ്പഴം ആറളത്ത് നിന്ന്)
ദക്ഷിണേന്ത്യയിലെ നിത്യഹരിതവനങ്ങളിലാണ് മൂട്ടിക്കായ മരം കാണപ്പെടുന്നത്.
പൂക്കൾ തടിയിലാണ് ഉണ്ടാകുന്നത്.
ഡിസംബർ മുതൽ ജനുവരി വരെയാണ് പൂക്കാലം.
ദളങ്ങളില്ലാത്ത പൂക്കൾ ചുവന്നതാണ്.
ഇവയ്ക്ക് ബാഹ്യദളങ്ങളുണ്ട്.
ഫലത്തിനു നെല്ലിക്കയുടെ വലിപ്പമുണ്ട്.
വേനൽക്കാലത്താണ് ഫലം മൂപ്പെത്തുന്നത്.
പഴുക്കുമ്പോൾ ഫലത്തിന്റെ നിറം കടുംചുവപ്പാണ്.
ശിഖരങ്ങളിലും കായ ഉണ്ടാകുമെങ്കിലും വൃക്ഷത്തിന്റെ കടയ്ക്കലാണ് ഫലങ്ങൾ കൂടുതലായി കാണുന്നത്.
കായിൽ ധാരാളം ജലമുണ്ട്.
പുളിപ്പും മധുരവുമുള്ള ഇതു ഭക്ഷ്യയോഗ്യമാണ്.
ഇലകൾക്ക് 14 സെന്റീമീറ്റർ നീളവും 7 സെന്റീമീറ്റർ വീതിയും ഉണ്ടാകും.
അനുപർണ്ണങ്ങളുള്ള ഇലകൾ ഏകാന്തരമായി വിന്യസിച്ചിരിക്കുന്നു.
തടിക്ക് ഈടും ബലവും കുറവായതിനാൽ വിറകിനായി ഉപയോഗിക്കുന്നു.
പാലോട് ബൊട്ടാനിക്കൽ ഗാർഡനിൽ നിന്ന് മൂട്ടിപ്പഴത്തിന്റെ തൈയ്യുകൾ വാങ്ങിക്കാൻ കഴിയും.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.youtube.com/watch?v=4zDMicdNSxQ http://pilikula.com/botanical_list/botanical_name_b/baccaurea_courtallensis.html Archived 2016-03-05 at the Wayback Machine .
മൂട്ടിപ്പഴം - കിസാൻ കൃഷിദീപം മൂട്ടിപ്പഴത്തെ കുറിച്ചുള്ള ഒരു ഇംഗ്ലീഷ് ആർട്ടിക്കിൾ വായിക്കാം വിക്കിസ്പീഷിസിൽ Baccaurea courtallensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Baccaurea courtallensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൂട്ടുകിണ്ടി
മൂടിയുള്ള കിണ്ടി , തീർത്ഥജലം സൂക്ഷിക്കാനും കൊണ്ടു നടക്കാനും ഈ പാത്രം ഉപയോഗിച്ചിരുന്നു മൂട്ടുകിണ്ടി
മൂടൻ കാക്കപ്പൂ ഇംഗ്ലീഷ് വിലാസം https://ml.wikipedia.org/wiki/Burmannia_coelestis
തെക്ക് ഏഷ്യ മുതൽ തെക്കുകിഴക്കേഷ്യവരെയും ആസ്ത്രേലിയയിലും മൈക്രോനേഷ്യയിലും നനവാർന്നനിലങ്ങളിലും ചതുപ്പുകളിലും ജലാശയങ്ങളുടെ ഓരത്തും എല്ലാം കാണുന്ന ഒരു കുറ്റിച്ചെടിയാണ് മൂടൻ കാക്കപ്പൂ.
( ശാസ്ത്രീയനാമം : Burmannia coelestis ) .
അവലംബം പുറത്തേക്കുള്ള കണ്ണികൾ Media related to Burmannia coelestis at Wikimedia Commons Burmannia coelestis എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മൂടുപടം
ചന്ദ്രതാരാ പ്രൊഡക്ഷൻസിന്റെ ബാനറിൽ രാമു കാര്യാട്ട് സംവിധാനം ചെയ്ത മലയാളചലച്ചിത്രമാണ് മൂടുപടം .
എസ്.കെ. പൊറ്റക്കാടിന്റെ ഇതേപേരിലുള്ള നോവലിനെ ആസ്പദമാക്കി നിർമിച്ച കഥയ്ക്ക് കെ. പദ്മനാഭൻ നായരും കെ.ടി. മുഹമ്മദും ചേർന്ന് തിരക്കഥയും സംഭാഷണവും എഴുതി.
പി. ഭാസ്കരനും യൂസഫലി കേച്ചേരിയും ചേർന്നു രചിച്ച 9 ഗാനങ്ങൾക്ക് ബാബുരാജ് സംഗീതം നൽകി.
വിജയവാഹിനി സ്റ്റുഡിയോയിൽ നിർമിച്ച ഈ ചിത്രത്തിന്റെ ഛായാഗ്രഹണം എ. വിൻസെന്റും , ചിത്രസംയോജനം ജി. വെങ്കിട്ടരാമനും, കലാസംവിധാനം എസ്. കൊന്നനാടും നിർവ്വഹിച്ചു.
വിജയവാഹിനി സ്റ്റുഡിയോയിൽ നിർമ്മാണം പൂർത്തീകരിച്ച ഈചിത്രം 1963 ഏപ്രിൽ 12-ന് പ്രദർശനം തുടങ്ങി.
നാട്ടിൻ പുറം, പിശുക്കൻ കച്ചവടക്കാരൻ ചാത്തു മൂപ്പർ, അയാളുടെ  മക്കൾ അപ്പുക്കുട്ടനും അമ്മുക്കുട്ടിയും.
അയൽ വാസി കദീസുമ്മ, മക്കൾ ആലിക്കുട്ടിയും ആമീനയും.
വിഭിന്ന സമുദായത്തിൽ പെട്ടവരെങ്കിലും ഒരു കുടുംബാംഗങ്ങൾ എന്ന പോലെ കഴിഞ്ഞു വന്നു.
ഒന്നിച്ചു വളർന്ന ആമിനയും അപ്പുക്കുട്ടനും പ്രായം തികഞ്ഞപ്പോൾ പ്രണയബദ്ധരായി.
സമുദായത്തിന്റെ എതിർപ്പു ഭയന്നു ആ യുവമിഥുനങ്ങൾ നിശ്ശബ്ദ പ്രേമവുമായി നാൾ നീക്കി.
പല കൊച്ചു വ്യാപാരങ്ങൾ നടത്തി പരാജയപ്പെട്ട ആലി ബോംബേക്ക് തിരിച്ചു.
അവിടെ പായും വിശറിയും വില്പന നടത്തി ജീവിച്ചു.
ഈ കാലത്ത് ചാത്തു വയനാട്ടിൽ പോയി വന്നത് ഒരു രണ്ടാം ഭാര്യയുമായിട്ടാണ്.
അപ്പുക്കുട്ടന് അവരുമായി പൊരുത്തപ്പെടുവാൻ കഴിഞ്ഞില്ല.
സഹോദരിയായ അമ്മു കൃസ്ത്യാനിയായ കൊച്ചുഞ്ഞുമായി പ്രേമത്തിലായത് അറിഞ്ഞ അപ്പു അച്ഛനില്ലാത്ത അവസരം നോക്കി നാട്ടുകാരുടെ ആശീർവാദവും വാങ്ങി ആ മിശ്രവിവാഹം നടത്തിക്കൊടുത്തു.
ഈ വിവരമറിഞ്ഞ ചാത്തു അപ്പുവിനെ അളവിലേറെ മർദ്ദിച്ചു.
ചിറ്റമ്മയായ ചിരുതയുടേ മന്ധരപ്രയോഗവും അച്ഛൻ്റെ മർദ്ദന മുറകളും സഹിക്കാനാവാതെ അപ്പുവും ബോംബെയ്ക്ക് പോയി.
ഒരു ടയർ കമ്പനിയിൽ ഉദ്യോഗം കിട്ടിയ അപ്പു എഴുതിയും വായിച്ചും ഒരു സാഹിത്യകാരനായി വളർന്നു.
സ്വന്തം ജീവിത കഥ നാടകമായി എഴുതി അതു കേരള സമാജ വാർഷികത്തിനു അവതരിപ്പിച്ചു.
തന്നോടൊപ്പം അഭിനയിച്ച ഒരു സമാജ പ്രവർത്തകയായ ഉഷ അപ്പുവിനെ ജീവിത നാടകത്തിലും നായകനാക്കുവാൻ മോഹിച്ചു.
പക്ഷേ ആമീനയെന്നൊരു യഥാർത്ഥ നായിക നാട്ടിലുണ്ടെന്ന് അപ്പു അവളെ അറിയിച്ചപ്പോൾ ഉഷ അവൻ്റെ സഹോദരിയായി മാറി.
അച്ഛനു സുഖമില്ലെന്നറിഞ്ഞ അപ്പു നാട്ടിലേയ്ക്കു പോകാനുറച്ചു.
സ്നേഹിതനെ കാണാൻ വന്ന വഴി ബോംബെയിലെ ഹിന്ദു മുസ്ലിം ലഹളയിൽ പെട്ട് ആലി മൃതിയടഞ്ഞു.
ആമീനായുടെ ആഗ്രഹമനുസരിച്ച് ആലി അവൾക്ക് വാങ്ങിക്കൊടുക്കാൻ കൊതിച്ച പച്ച തട്ടവും പച്ചക്കൽ പതക്കവും അലിയുടെ പേരിൽ അപ്പു അവൾക്കു നൽകി.
അപ്പുവിന്റെ മനസ്സിൽ ഒരിക്കലും മായാത്ത വിധം ആമിനയുടെ രൂപം പതിഞ്ഞു കഴിഞ്ഞിരുന്നു.
പലപ്പോഴും സാമ്പത്തിക സഹായവും അപ്പു ആളറിയിക്കാതെ അവർക്കു ചെയ്തിരുന്നു.
തൻ്റെ വീടും പുരയിടവും വിറ്റ് ആ തുക ആലിക്കുട്ടി തന്നെ ഏല്പിച്ചിരുന്നതാണെന്നും പറഞ്ഞ് കതീസുമ്മക്ക് നൽകിയ ഹതഭാഗ്യനായ ആ ഉത്തമ കാമുകൻ പട്ടാളത്തിൽ നിന്നും മുടന്തനായി നാട്ടിലെത്തിക്കഴിയുന്ന അഹമ്മദുകുട്ടിയെക്കൊണ്ട് ആമീനയുടെ കഴുത്തിൽ താലി കെട്ടിച്ച് അവളെ സുഖജീവിതത്തിനു ഭാവുകങ്ങൾ നേർന്നയച്ച് ആത്മസംതൃപ്തി നേടി.
അഭിനേതാക്കൾ സത്യൻ മധു പ്രേംജി കുതിരവട്ടം പപ്പു നെല്ലിക്കോട് ഭാസ്കരൻ കെടാമംഗലം അലി അംബിക (പഴയകാല നടി) ഷീല ശാന്താദേവി ആർ.എസ്. പ്രഭു മാസ്റ്റർ സോമൻ പിന്നണി ഗായകർ കെ.ജെ. യേശുദാസ് എം.എസ്. ബാബുരാജ് മെഹബൂബ് പി. ലീല എസ്. ജാനകി ശാന്ത പി. നായർ ലതാ രാജു അവലംബം പുറത്തേക്കുള്ള കണ്ണികൾ അപ്പർ സ്റ്റാൾ.
കോംമിൽ നിന്ന് Archived 2011-09-08 at the Wayback Machine .
മൂടുപടം ഇന്റർനെറ്റ് മൂവി ഡേറ്റാബേസിൽ നിന്ന് മൂടുപടം
മൂടൽമഞ്ഞ്
വി.എസ്. പിക്ചേഴ്സിന്റ ബാനറിൽ വസുദേവൻ നായർ നിർമിച്ച മലയാളചലച്ചിത്രമാണ് മൂടൽമഞ്ഞ് .
ജോസ് ഫിലിംസ് വിതരണം ചെയ്ത ഈ ചിത്രം 1970 ജനുവരി 4-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ - രാജേഷ് ഷീല - ഗീത ഉഷ അടൂർ ഭാസി - ലോനപ്പൻ ജി.കെ. പിള്ള - ചന്ദ്രശേഖരൻ നായർ ടി.ആർ. ഓമന - മാധവിയമ്മ മധുബാല - ശ്യാമള കടുവാക്കുളം ആന്റണി - ശങ്കരൻ നായർ നാരായണൻ നായർ പി.ആർ. മേനോൻ കുമാരി തങ്കം വിൻസെന്റ് പിന്നണിഗായകർ ബി. വസന്ത കെ.ജെ. യേശുദാസ് എസ്. ജാനകി അണിയറശില്പികൾ ബാനർ - വി എസ്സ് പിക്ചേഴ്സ് വിതരണം - ജോസ് ഫിലിംസ് കഥ - സുദിൻ മേനോൻ സംഭാഷണം - പാറപ്പുറത്ത് സംവിധാനം - സുദിൻ മേനോൻ നിർമ്മാണം - വാസുദേവൻ നായർ ഛായാഗ്രഹണം - തങ്കം വാസുദേവൻ നായർ ചിത്രസംയോജനം - ദേവദാസ് കലാസംവിധാനം - ഗണേശ് ബസാക്ക് ഗാനരചന - പി. ഭാസ്ക്കരൻ സംഗീതം - ഉഷാ ഖന്ന ചമയം - പി എൻ കൃഷ്ണൻ വസ്ത്രാലങ്കാരം - എം എസ്സ് മഹാദേവൻ നൃത്തസംവിധാനം - മൂർത്തി, പാർത്ഥസാരഥി പരസ്യം - എസ് എ സലാം, ശ്രീനി.
ഗാനങ്ങൾ സംഗീതം - ഉഷാ ഖന്ന ഗാനരചന - പി. ഭാസ്കരൻ ക്ര.
ഗാനം ആലാപനം 1 കവിളിലെന്തേ കുങ്കുമം ബി വസന്ത, കോറസ് 2 മുകിലേ....
വിണ്ണിലായാലും കണ്ണീരു തൂകും നീ എസ് ജാനകി 3 നീ മധു പകരൂ മലർ ചൊരിയൂ കെ ജെ യേശുദാസ് 4 മാനസമണിവേണുവിൽ എസ് ജാനകി 5 ഉണരൂ വേഗം നീ എസ് ജാനകി അവലംബം പുറത്തേക്കുള്ള കണ്ണികൾ മൂടൽ മഞ്ഞിലെ ഗാനങ്ങൾ Archived 2016-03-04 at the Wayback Machine .
ചലച്ചിത്രംകാണാൻ "മൂടൽമഞ്ഞ് (1970)
മൂടംബയൽ
കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് മൂടംബയൽ .
കാസർഗോഡ് ലോകസഭാമണ്ഡലത്തിന്റെ ഭാഗമായ ഈ ഗ്രാമം, മഞ്ചേശ്വരം നിയമസഭാ നിയോജകമണ്ഡലത്തിൽ സ്ഥിതി ചെയ്യുന്നു ..
മൂഡംബയൽ ഈ ലേഖനം ഒരു അനാഥലേഖനമാണ് .
മൂഡംബയൽ കാസറഗോഡ് ജില്ലയിലെ ഒരു ഗ്രാമമാണ്.
ജനസംഖ്യ ഭാഷ
മൂഡംബയൽ ഒരു ബഹുഭാഷാ പ്രദേശമാണ്.
ഇവിടെ ഔദ്യോഗികഭാഷയായി മലയാളവും കന്നഡയും ഉപയോഗിക്കുന്നു.
ഇവ കൂടാതെ, തുളു, കൊങ്കണി, കൊറഗഭാഷ ഇവ ഉപയോഗിക്കുന്നു.
ദേശിയപാത 66 ലേയ്ക്ക് ഇവിടെനിന്നും ഉപറോഡുകളുണ്ട്.
അടുത്ത റെയിൽവ്വേ സ്റ്റേഷൻ മഞ്ചേശ്വരം ആകുന്നു.
കവുങ്ങ്, കശുവണ്ടി, തെങ്ങ് തുടങ്ങിയവ.
ലാറി പേജ് ഇംഗ്ലീഷ് വിലാസം https://ml.wikipedia.org/wiki/Larry_Page
ഒരു അമേരിക്കൻ വ്യവസായിയും, ഇന്റർനെറ്റ് സേർച്ച് എഞ്ചിനായ ഗൂഗിളിന്റെ കണ്ടുപിടിത്തക്കാരിൽ ഒരാളും, ഗൂഗിൾ കോർപ്പറേഷന്റെ അമരക്കാരനുമായിരുന്നു ലോറൻസ് എഡ്വേ‌ർഡ് ലാറി പേജ് .
(ജനനം: മാർച്ച് 26 1973 ) സെർജി ബ്രിൻ ആണു മറ്റൊരാൾ.
1997 മുതൽ 2001 ഓഗസ്റ്റ് വരെ ഗൂഗിളിന്റെ ചീഫ് എക്സിക്യൂട്ടീവ് ഓഫീസറായിരുന്നു പേജ് (എറിക് ഷ്മിഡിന് അനുകൂലമായി സ്ഥാനമൊഴിയുന്നു) തുടർന്ന് 2011 ഏപ്രിൽ മുതൽ 2015 ജൂലൈ വരെ ആൽഫബെറ്റ് ഇൻ‌കോർപ്പറേറ്റിന്റെ സിഇഒ ആയിരുന്നു (ഗൂഗിളിന്റെ രക്ഷകർത്താവ് എന്ന നിലയിൽ "പ്രധാന മുന്നേറ്റങ്ങൾ" നൽകുന്നതിനായി സൃഷ്ടിച്ച കമ്പനി), 2019 ഡിസംബർ 4 വരെ അദ്ദേഹം ആ പദവിയിൽ തുടർന്നു.
അദ്ദേഹം ഒരു ആൽഫബെറ്റ് ബോർഡ് അംഗം, ജീവനക്കാരൻ, ഓഹരിഉടമകളെ നിയന്ത്രിക്കൽ എന്നിവയായി തുടരുന്നു.
ഗൂഗിളിനെ സൃഷ്ടിച്ചതു വഴി ഗണ്യമായ അളവിലുള്ള സമ്പത്ത് നേടി.
ബ്ലൂംബെർഗ് ശതകോടീശ്വരന്മാരുടെ സൂചിക അനുസരിച്ച്, 2021 ഏപ്രിൽ 10 ലെ കണക്കുപ്രകാരം പേജിന്റെ ആസ്തി ഏകദേശം 103.7 ബില്യൺ ഡോളറാണ്, ലോകത്തെ ആറാമത്തെ സമ്പന്ന വ്യക്തിയായി അദ്ദേഹം മാറി.
ഗൂഗിളിന്റെ സഹ-സ്രഷ്ടാവ് ആണ് പേജ്, ഗൂഗിളിനായുള്ള ഒരു സെർച്ച് റാങ്കിംഗ് അൽ‌ഗോരിതമാണ് അദ്ദേഹത്തിന്റെ അതേ പേരിൽ തുടങ്ങുന്ന പേജ് റാങ്ക്.
2004 ൽ സഹ-എഴുത്തുകാരനായ ബ്രിന്നിനൊപ്പം മാർക്കോണി സമ്മാനം ലഭിച്ചു.
1973 മാർച്ച് 26 ന് മിഷിഗനിലെ ലാൻസിംഗിൽ പേജ് ജനിച്ചു.
അദ്ദേഹത്തിന്റെ അമ്മ യഹൂദമതത്തിൽ പെട്ടയാളാണ്; അദ്ദേഹത്തിന്റെ മുത്തച്ഛൻ പിന്നീട് ഇസ്രായേലിലേക്ക് കുടിയേറി.
എന്നിരുന്നാലും, പേജ് വളർന്ന് വന്നത് ഒരു മതപരമായ ആചാരമോ സ്വാധീനമോ ഇല്ലാതെയാണ്, മാത്രമല്ല അദ്ദേഹം ഔപചാരിക മതമല്ലെന്ന് സ്വയം പ്രഖ്യാപിക്കുകയും ചെയ്തു.
പിതാവ് കാൾ വിക്ടർ പേജ് സീനിയർ മിഷിഗൺ സർവകലാശാലയിൽ നിന്ന് കമ്പ്യൂട്ടർ സയൻസിൽ പിഎച്ച്ഡി നേടി.
കമ്പ്യൂട്ടർ സയൻസ്, ആർട്ടിഫിഷ്യൽ ഇന്റലിജൻസ് മുതലായവയുടെ പ്രഥമപ്രവർത്തകൻ എന്നാണ് ബിബിസി റിപ്പോർട്ടർ വിൽ സ്മൈൽ അദ്ദേഹത്തെ വിശേഷിപ്പിച്ചത്.
പേജിന്റെ പിതാവ് മിഷിഗൺ സ്റ്റേറ്റ് യൂണിവേഴ്സിറ്റിയിൽ കമ്പ്യൂട്ടർ സയൻസ് പ്രൊഫസറായിരുന്നു.
അമ്മ ഗ്ലോറിയ അതേ സ്ഥാപനത്തിലെ ലൈമാൻ ബ്രിഗ്സ് കോളേജിൽ കമ്പ്യൂട്ടർ പ്രോഗ്രാമിംഗ് ഇൻസ്ട്രക്ടറായിരുന്നു.
ഒരു അഭിമുഖത്തിനിടയിൽ, പേജ് തന്റെ ബാല്യകാല ഭവനം "സാധാരണയായി കമ്പ്യൂട്ടർ, സയൻസ്, ടെക്നോളജി മാഗസിനുകൾ, എല്ലായിടത്തും പോപ്പുലർ സയൻസ് മാഗസിനുകൾ എന്നിവയുൾപ്പെടെ ആകെ താറുമാറായികിടന്നിരുന്നു" എന്ന് അദ്ദേഹം പറഞ്ഞു.
തന്റെ ചെറുപ്പത്തിൽ പേജ് ഒരു ഉത്സാഹിയായ വായനക്കാരനായിരുന്നു, 2013 ലെ ഗൂഗിൾ സ്ഥാപകർക്കുള്ള കത്തിൽ അദ്ദേഹം ഇങ്ങനെ എഴുതി: "പുസ്തകങ്ങളിലും മാസികകളിലും ധാരാളം സമയം ചെലവഴിച്ചിരുന്നത് ഞാൻ ഓർക്കുന്നു".
എഴുത്തുകാരൻ നിക്കോളാസ് കാൾസൺ പറയുന്നതനുസരിച്ച്, പേജിന്റെ വീട്ടിലെ അന്തരീക്ഷം മികവുറ്റാതാക്കാൻ ശ്രദ്ധിക്കുന്ന മാതാപിതാക്കളുടെയും സംയോജിത സ്വാധീനം "ആ കൂട്ടിയിൽ സർഗ്ഗാത്മകതയും കണ്ടുപിടുത്ത വാസനയും വളർത്തി".
പേജ് ഉപകരണങ്ങൾ വായിക്കുകയും വളർന്നപ്പോൾ സംഗീത രചന പഠിക്കുകയും ചെയ്തു.
മാതാപിതാക്കൾ അദ്ദേഹത്തെ മ്യൂസിക് സമ്മർ ക്യാമ്പിലേക്ക് അയച്ചു - മിഷിഗനിലെ ഇന്റർലോചെനിലെ ഇന്റർലോചെൻ ആർട്സ് ക്യാമ്പ്, പേജ് എന്നിവ അദ്ദേഹത്തിന്റെ സംഗീത വിദ്യാഭ്യാസം അദ്ദേഹത്തിന് കമ്പ്യൂട്ടിംഗിലെ വേഗതയോടുള്ള അഭിനിവേശത്തിന് പ്രചോദനമായതായി പരാമർശിച്ചു.
"ചില അർത്ഥത്തിൽ, സംഗീത പരിശീലനം എന്നെ സംബന്ധിച്ചിടത്തോളം ഗൂഗിളിന്റെ അതിവേഗ പാരമ്പര്യത്തിലേക്ക് നയിച്ചതായി എനിക്ക് തോന്നുന്നു".
സമയം പ്രാഥമിക കാര്യം പോലെയാണ് "കൂടാതെ" ഒരു സംഗീത കാഴ്ചപ്പാടിൽ നിന്ന് നിങ്ങൾ അതിനെക്കുറിച്ച് ചിന്തിക്കുകയാണെങ്കിൽ, നിങ്ങൾ ഒരു താളവാദ്യവാദ്യക്കാരനാണെങ്കിൽ, നിങ്ങൾ എന്തെങ്കിലും അടിക്കുന്നു എന്ന് കരുതുക, അത് മില്ലിസെക്കൻഡിൽ സംഭവിക്കണം, അതും ഒരു നിമിഷത്തിന്റെ സംഭവിക്കുന്ന ഭിന്നസംഖ്യകൾ".
ആറുവയസ്സുള്ളപ്പോൾ പേജ് ആദ്യമായി കമ്പ്യൂട്ടറുകളിലേക്ക് ആകർഷിക്കപ്പെട്ടു, കാരണം "ചുറ്റുമുള്ള വസ്തുക്കളുമായി കളിക്കാൻ" അദ്ദേഹത്തിന് കഴിഞ്ഞു.
"ആദ്യ തലമുറയിലെ സ്വകാര്യ കമ്പ്യൂട്ടറുകൾ അമ്മയും അച്ഛനും ഉപേക്ഷിച്ചിരുന്നു. "
തന്റെ പ്രാഥമിക വിദ്യാലയത്തിലെ ഒരു വേഡ് പ്രോസസ്സറിൽ നിന്ന് ഒരു അസൈൻമെന്റ് ലഭിച്ച ആദ്യത്തെ കുട്ടിയായി" അദ്ദേഹം മാറി. അദ്ദേഹത്തിന് "തന്റെ വീട്ടിലെ എല്ലാം എങ്ങനെ പ്രവർത്തിക്കുന്നുവെന്ന് കാണാൻ" സാധിച്ചു. "
വളരെ ചെറുപ്പം മുതലേ എനിക്ക് കാര്യങ്ങൾ കണ്ടുപിടിക്കാൻ ആഗ്രഹമുണ്ടെന്ന് ഞാൻ മനസ്സിലാക്കി.
അതിനാൽ എനിക്ക് സാങ്കേതികവിദ്യയിലും ബിസിനസിലും താൽപ്പര്യമുണ്ടായി.
" ഒരുപക്ഷേ എനിക്ക് 12 വയസ്സുള്ളപ്പോൾ തന്നെ, ഞാൻ ഒരു കമ്പനി ആരംഭിക്കാൻ പോകുന്നുവെന്ന് ഞാനറിഞ്ഞിരുന്നു.
പേജ് 2 മുതൽ 7 വരെ (1975 മുതൽ 1979 വരെ) മിഷിഗനിലുള്ള ഒകെമോസിലെ ഒകെമോസ് മോണ്ടിസോറി സ്കൂളിൽ (ഇപ്പോൾ മോണ്ടിസോറി റാഡ്മൂർ എന്നറിയപ്പെടുന്നു) പഠിച്ചു.
1991 ൽ ഈസ്റ്റ് ലാൻസിംഗ് ഹൈസ്കൂളിൽ നിന്ന് ബിരുദം നേടി.
സമ്മർ സ്കൂളിൽ, ഇന്റർലോചെൻ സെന്റർ ഫോർ ആർട്‌സിൽ ഫ്ലൂട്ട് വായിച്ചു എന്നാൽ പ്രധാനമായും രണ്ട് വേനൽക്കാലത്ത് സാക്സോഫോണുപയോഗിച്ചാണ് വായിച്ചത്.
പേജ് മിഷിഗൺ സർവകലാശാലയിൽ നിന്ന് കമ്പ്യൂട്ടർ എഞ്ചിനീയറിംഗിൽ ബിരുദവും സ്റ്റാൻഫോർഡ് സർവകലാശാലയിൽ നിന്ന് കമ്പ്യൂട്ടർ സയൻസിൽ ബിരുദാനന്തര ബിരുദവും നേടിയിട്ടുണ്ട്.
മിഷിഗൺ സർവകലാശാലയിൽ ആയിരിക്കുമ്പോൾ, പേജ് ലെഗോ ബ്രിക്കുകൾ കൊണ്ട് നിർമ്മിച്ച ഒരു ഇങ്ക്ജറ്റ് പ്രിന്റർ സൃഷ്ടിച്ചു (അക്ഷരാർത്ഥത്തിൽ ഒരു ലൈൻ പ്ലോട്ടർ), ഇങ്ക്ജെറ്റ് കാട്രിഡ്ജുകൾ ഉപയോഗിച്ച് വലിയ പോസ്റ്ററുകൾ വിലകുറഞ്ഞ രീതിയിൽ അച്ചടിക്കാൻ കഴിയുമെന്ന് അദ്ദേഹം കരുതി--പേജ് ഇങ്ക് കാട്രിഡ്ജ് റിവേഴ്സ്-എഞ്ചിനീയറിംഗ് ചെയ്തു, അത് പ്രവർത്തിപ്പിക്കുവാൻ ഇലക്ട്രോണിക്സും മെക്കാനിക്സും ഉപയോഗിച്ച് നിർമ്മിച്ചു.
എറ്റാ കപ്പ നൂ ഫ്രാറ്റെണിറ്റി ബീറ്റ എപ്സിലോൺ ചാപ്റ്ററിന്റെ പ്രസിഡന്റായി പേജ് പ്രവർത്തിച്ചു, 1993 ലെ "മെയ്സ് ബ്ലൂ" മിഷിഗൺ സോളാർ കാർ ടീമിലെ അംഗമായിരുന്നു.
മിഷിഗൺ സർവകലാശാലയിൽ ബിരുദധാരിയെന്ന നിലയിൽ, സ്കൂളിന്റെ ബസ് സംവിധാനത്തെ പേഴ്സണൽ റാപ്പിഡ് ട്രാൻസിറ്റ് സംവിധാനം ഉപയോഗിച്ച് മാറ്റിസ്ഥാപിക്കാൻ അദ്ദേഹം നിർദ്ദേശിച്ചു,എല്ലാ യാത്രക്കാർക്കും പ്രത്യേക കാറുകളുള്ള ഡ്രൈവറില്ലാത്ത മോണോറെയിൽ ആണ് ഇത്.
ഈ സമയത്ത് ഒരു മ്യൂസിക് സിന്തസൈസർ നിർമ്മിക്കുന്നതിന് സോഫ്റ്റ്വെയർ ഉപയോഗിക്കുന്ന ഒരു കമ്പനിക്കായി അദ്ദേഹം ഒരു ബിസിനസ് പ്ലാനും വികസിപ്പിച്ചു.
പിഎച്ച്ഡി പഠനവും ഗവേഷണവും
സ്റ്റാൻഫോർഡ് യൂണിവേഴ്സിറ്റിയിൽ ഒരു കമ്പ്യൂട്ടർ സയൻസ് പിഎച്ച്ഡി പ്രോഗ്രാമിൽ ചേർന്നതിനുശേഷം, പേജ് ഒരു പ്രബന്ധം അവതരിപ്പിക്കുന്നതിനുള്ള തീം തിരയുകയും വേൾഡ് വൈഡ് വെബിന്റെ ഗണിതശാസ്ത്ര സവിശേഷതകൾ പര്യവേക്ഷണം ചെയ്യുകയും അതിന്റെ ലിങ്ക് ഘടനയെ ഒരു വലിയ ഗ്രാഫായി മനസ്സിലാക്കുകയും ചെയ്തു.
അദ്ദേഹത്തിന്റെ സൂപ്പർവൈസർ ടെറി വിനോഗ്രാഡ് ഈ ആശയം പിന്തുടരാൻ അദ്ദേഹത്തെ പ്രോത്സാഹിപ്പിച്ചു, 2008 ൽ തനിക്ക് ലഭിച്ച ഏറ്റവും മികച്ച ഉപദേശമാണിതെന്ന് പേജ് ഓർമ്മിപ്പിച്ചു.
ഈ സമയത്ത് ടെലിപ്രസൻസ്, സെൽഫ് ഡ്രൈവിംഗ് കാറുകൾ എന്നിവയെക്കുറിച്ച് ഗവേഷണം നടത്തുന്നതും അദ്ദേഹം പരിഗണിച്ചു.
അത്തരം പേജുകളുടെ വിലയേറിയ വിവരങ്ങളായി അത്തരം ബാക്ക്‌ലിങ്കുകളുടെ എണ്ണവും സ്വഭാവവും കണക്കിലെടുത്ത് ഒരു നിർദ്ദിഷ്ട പേജിലേക്ക് ഏത് വെബ് പേജുകൾ ലിങ്കുചെയ്‌തുവെന്ന് കണ്ടെത്തുന്നതിലെ പ്രശ്‌നത്തിലാണ് പേജ് ശ്രദ്ധ കേന്ദ്രീകരിച്ചത്.
അക്കാദമിക് പ്രസിദ്ധീകരണത്തിൽ അവലംബങ്ങളുടെ പങ്ക് ഗവേഷണത്തിന് പ്രസക്തമാകും.
സ്റ്റാൻഫോർഡ് പിഎച്ച്ഡി വിദ്യാർത്ഥിയായ സെർജി ബ്രിൻ പേജിന്റെ ഗവേഷണ പദ്ധതിയിൽ ചേർന്നു, ഇത് "ബാക്ക് റബ്" എന്ന വിളിപ്പേരിലാണ് അറിയപ്പെടുന്നത്.
ഇരുവരും ചേർന്ന് "വലിയ അളവിലുള്ള ഹൈപ്പർടെക്ച്വൽ വെബ് സെർച്ച് എഞ്ചിന്റെ അനാട്ടമി" എന്ന പേരിൽ ഒരു ഗവേഷണ പ്രബന്ധം രചിച്ചു, അത് അക്കാലത്ത് ഇന്റർനെറ്റ് ചരിത്രത്തിൽ ഏറ്റവുമധികം ഡൗൺലോഡ് ചെയ്ത ശാസ്ത്രീയ രേഖകളിലൊന്നായി മാറി.
വയർഡ് മാസികയുടെ സഹസ്ഥാപകനായ ജോൺ ബാറ്റെല്ലെ ഇങ്ങനെ എഴുതി:
മുഴുവൻ വെബും അവലംബത്തിന്റെ അടിസ്ഥാനത്തിൽ അധിഷ്ഠിതമായിരുന്നു എല്ലാത്തിനുമുപരി, അവലംബമില്ലാതെ മറ്റെന്തിനാണ് ഒരു ലിങ്ക്?
പേജ് പറയുന്നതുപോലെ വെബിലെ ഓരോ ബാക്ക്‌ലിങ്കുകളും കണക്കാക്കാനും യോഗ്യത നേടാനും അദ്ദേഹത്തിന് ഒരു രീതി ആവിഷ്കരിക്കാൻ കഴിയുമെങ്കിൽ, "വെബ് കൂടുതൽ മൂല്യവത്തായ സ്ഥലമായി മാറും."
വിവരസാങ്കേതികരംഗത്തെ പ്രശസ്തരുടെ പട്ടിക അവലംബം ↑ 1 2 ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ 1 2 1 2 ↑ 1 2 3 4 ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ 1 2 3
ലാറി അമർ ഇംഗ്ലീഷ് വിലാസം https://ml.wikipedia.org/wiki/Larry_Amar
ലാറി അമർ (ജനനം: ഫെബ്രുവരി 24, 1972) അമേരിക്കയിലെ കാലിഫോർണിയയിലെ കാമറില്ലോ എന്ന സ്ഥലത്തെ ഒരു മുൻ ഫീൽഡ് ഹോക്കി മിഡ്ഫീൽഡറായിരുന്നു.
ജർമ്മനിയിലെ അറ്റ്ലാന്റയിലെ 1996 സമ്മർ ഒളിമ്പിക്സിൽ പത്താമത് സ്ഥാനത്തെത്തിയ  ദേശീയ ടീമിന്റെ ക്യാപ്റ്റനായിരുന്നു അദ്ദേഹം.1994 ലും 1995 ലും രണ്ട് വർഷത്തെ അമേരിക്കൻ ഫീൽഡ് ഹോക്കി അത്ലറ്റുകൾക്കുള്ള അവാർഡും ലഭിച്ചു.
അവലംബം ബാഹ്യ ലിങ്കുകൾ USA Field Hockey Athletes of the Year Archived 2010-09-01 at the Wayback Machine .
ലാറി വാൾ ഇംഗ്ലീഷ് വിലാസം https://ml.wikipedia.org/wiki/Larry_Wall
പ്രശസ്തനായ കമ്പ്യൂട്ടർ പ്രോഗ്രാമറും,എഴുത്തുകാരനുമാണ്‌ ലാറി വാൾ (1954 സെപ്റ്റംബർ 27 ന് ജനനം) (ജനനം: സെപ്റ്റംബർ 27 1954 ).
1987 -ൽ  നിർമ്മിച്ച പേൾ എന്ന പ്രോഗ്രാമിങ്ങ് ഭാഷയാണ് ഇദ്ദേഹത്തെ ലോകപ്രശസ്തനാക്കിയത്.
1976 ൽ സിയാറ്റിൽ പസഫിക് യൂണിവേഴ്സിറ്റിയിൽ ഉന്നത വിദ്യാഭ്യാസം ആരംഭിക്കുന്നതിനുമുമ്പ് ലോസ് ഏഞ്ചൽസിലും പിന്നീട് വാഷിംഗ്ടണിലെ ബ്രെമെർട്ടണിലും വാൾ വളർന്നു, രസതന്ത്രത്തിലും സംഗീതത്തിലും പ്രീ-മെഡിസിനിലും ബിരുദം നേടി.
ബിരുദം നേടുന്നതിന് മുമ്പ് സർവകലാശാലയുടെ കമ്പ്യൂട്ടിംഗ് സെന്ററിൽ പ്രവർത്തിച്ചുകൊണ്ട് വർഷങ്ങളളോം ഇടവേള നൽകി.
ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിലെ ഗ്രാജ്വേറ്റ് സ്‌കൂളിൽ പഠിക്കുമ്പോൾ, വാളും ഭാര്യയും ഭാഷാശാസ്ത്രം പഠിക്കുന്നത്, ഒരുപക്ഷേ ആഫ്രിക്കയിൽ, ഒരു എഴുതപ്പെടാത്ത ഭാഷ കണ്ടെത്തി അതിനായി ഒരു എഴുത്ത് സംവിധാനം ഉണ്ടാക്കുക എന്ന ഉദ്ദേശത്തോടെയായിരുന്നു.
പിന്നീട് അവർ ഈ പുതിയ എഴുത്ത് സമ്പ്രദായം ഉപയോഗിച്ച് വിവിധ ഗ്രന്ഥങ്ങൾ ഭാഷയിലേക്ക് വിവർത്തനം ചെയ്യും, അവയിൽ ബൈബിളും.
ആരോഗ്യപരമായ കാരണങ്ങളാൽ ഈ പദ്ധതികൾ റദ്ദാക്കുകയും അവർ യുണൈറ്റഡ് സ്റ്റേറ്റ്സിൽ തന്നെ തുടരുകയും ചെയ്തു, പകരം വാൾ ബിരുദാനന്തര ബിരുദം നേടിയ ശേഷം നാസ ജെറ്റ് പ്രൊപ്പൽഷൻ ലബോറട്ടറിയിൽ ചേർന്നു.
ഇവയും കാണുക വിവരസാങ്കേതികരംഗത്തെ പ്രശസ്തരുടെ പട്ടിക List of computer scientists List of programmers അവലംബം
കൂടുതൽ വായനയ്ക്ക് Slightly Skeptical View on Larry Wall and Perl (Softpanorama Larry Wall's page) Archived 2010-06-16 at the Wayback Machine .
Perl, the first Postmodern Language State of the Onion keynotes 1997 1998 1999 2000 2001 2002 Archived 2011-06-07 at the Wayback Machine .
2003 2004 2005 2006 2007
ലാറി കോളിൻസ് ഇംഗ്ലീഷ് വിലാസം https://ml.wikipedia.org/wiki/Larry_Collins
ഒരു അമേരിക്കൻ എഴുത്തുകാരനാണ് ലാറി കോളിൻസ് (ആംഗലേയം: Larry Collins) ( സെപ്റ്റംബർ 14 , 1929 – ജൂൺ 20 , 2005 ).
ഇന്ത്യൻ സ്വാതന്ത്ര്യത്തെ കുറിച്ച് ഡൊമിനിക് ലാപിയറുമായി ചേർന്ന് എഴുതിയ സ്വാതന്ത്ര്യം അർദ്ധരാത്രിയിൽ എന്ന ഗ്രന്ഥം ലോകശ്രദ്ധയാകർഷിച്ചതാണ്.
1929 സെപ്റ്റംബർ 14 ന് അമേരിക്കയിലെ കണക്റ്റിക്കട്ട് എന്ന സ്ഥലത്തു ജനിച്ചു.
യെയ്ൽ (Yale) സർവ്വകലാശാലയിൽ നിന്ന് 1951 ൽ ബിരുദമെടുത്തു.
ആദ്യം പ്രോക്റ്റർ ആൻഡ് ഗാംബ്ൾ കമ്പനിയുടെ പരസ്യവിഭാഗത്തിൽ കുറച്ചുകാലം ജോലി ചെയ്തു.
1953-55 കാലയളവിൽ സഖ്യശക്തികളുടെ പാരീസിലുള്ള കാര്യാലയത്തിൽ ജോലി ചെയ്യുമ്പോഴാണ് ഡൊമിനിക് ലാപിയറെ കണ്ടുമുട്ടുന്നതും പരിചയപ്പെടുന്നതും.
ഇരുവരും ചേർന്ന് 43 വർഷത്തിനിടെ അനേകം ഗ്രന്ഥങ്ങൾ രചിക്കുകയുണ്ടായി.
അവലംബം പുറംകണ്ണികൾ Arbor Day എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
International Arbor Days History of Arbor Day Arbor Day lesson plans for the classroom National Arbor Day Foundation State Arbor Days and state trees
ലാറി ബേക്കർ ഇംഗ്ലീഷ് വിലാസം https://ml.wikipedia.org/wiki/Laurie_Baker
ലാറി ബേക്കർ യഥാർഥ പേര് ലോറൻസ് ബേക്കർ (ഇംഗ്ലീഷ്: Laurence Baker)( 1917 മാർച്ച് 2 , ബെർമിങ്‌ഹാം , ഇംഗ്ലണ്ട്‌ - 2007 ഏപ്രിൽ 1 തിരുവനന്തപുരം , കേരളം ).
“ ചെലവു കുറഞ്ഞ വീട്‌ " എന്ന ആശയം പ്രചരിപ്പിച്ചിരുന്ന ലോകപ്രശസ്തനായ വാസ്തുശിൽപിയാണ്‌.
ഇംഗ്ലണ്ടിൽ ജനിച്ചെങ്കിലും ഇന്ത്യൻ പൗരത്വം സ്വീകരിച്ച ബേക്കർ കേരളത്തെ തന്റെ പ്രധാന പ്രവർത്തന കേന്ദ്രമാക്കി മാറ്റി.
കേരളത്തിലുടനീളം ചെലവുകുറഞ്ഞതും എന്നാൽ മനോഹരവുമായ കെട്ടിടങ്ങൾ നിർമ്മിച്ച അദ്ദേഹം, കേരളസമൂഹത്തിൽ  ഏറെ ബഹുമാനിക്കപ്പെടുന്ന വ്യക്തികളിലൊരാളാണ്‌.
ഇന്ന് ബേക്കറിന്റെ പാത പിന്തുടരുന്ന് നിരവധി ആർക്കിടെക്റ്റുകൾ ചെലവുകുറഞ്ഞ കെട്ടിടങ്ങൾ പണിയുന്നുണ്ട്.
അതിനെല്ലാം ലാറി ബേക്കർ രീതി എന്ന് പേരു വരത്തക്കവണ്ണം പ്രശസ്തമാണ് ആ വാസ്തുശില്പരീതി.
1990-ൽ ഭാരത സർക്കാർ പത്മശ്രീ നൽകി അദ്ദേഹത്തെ ആദരിച്ചു.
ഭാര്യ എലിസബത്ത്.
മക്കൾ വിദ്യ, തിലക്, ഹൈഡി എന്നിങ്ങനെ മൂന്നുപേർ.
അടുത്തു ബന്ധമുള്ളവരും ശിഷ്യന്മാരും ഡാഡി എന്നാണ് ലാറിയെ സാധാരണ സംബോധന ചെയ്യാറുണ്ടായിരുന്നത്.
ജീവിതരേഖ ആദ്യകാലം ഇംഗ്ലണ്ടിലെ ബർമിങ്ങം.
ലാറി ജനിച്ചത് ഇവിടെയാണ്.
ലോകത്തിന്റെ പണിയായുധശാല എന്ന് അപരനാമമുള്ള ഇംഗ്ലണ്ടിലെ ബെർമിങ്‌ഹാമിലെ ഒരു സാധാരണ കുടുംബത്തിലാണ് ലോറൻസ് ജനിച്ചത്.
ലിയോനാർഡ് എന്നും നോർമൻ എന്നും രണ്ട് ജ്യേഷ്ഠന്മാരും എഡ്ന എന്ന ഒരു സഹോദരിയും അദ്ദേഹത്തിനുണ്ടായിരുന്നു.
ഏറ്റവും മൂത്ത സഹോദരിയും മറ്റുള്ള സഹോദരന്മാരും തമ്മിൽ എഴോളം വയസ്സിന്റെ വ്യത്യാസം ഉണ്ടായിരുന്നെങ്കിലും അവർ കളിക്കൂട്ടുകാരെപ്പോലെയാണ് വളർന്നത്.
ആറു കിലോ മീറ്ററോളം നടന്നായിരുന്നു ഗ്രാമർ സ്കൂളിൽ പോവേണ്ടിയിരുന്നത്.
അത് പ്രകൃതിയെപ്പറ്റി പഠിക്കാൻ അവസരം നൽകിക്കാണണം എന്ന് അദ്ദേഹം കരുതുന്നു.
ഒരു ശരാശരി വിദ്യാർത്ഥിയായിരുന്നു ലോറൻസ്‌ എന്ന ലാറി ബേക്കർ.
ലാറിയിൽ മയങ്ങിക്കിടന്ന വാസ്തുശിൽപാ വൈദഗ്‌ധ്യം കണ്ടെത്തിയത്‌ അദ്ദേഹം പഠിച്ച കിങ്ങ് എഡ്വേർഡ്‌ ഗ്രാമർ സ്കൂളിലെ പ്രധാനാധ്യാപകനാണ്‌.
അദ്ദേഹം ലാറിയോട് ഒരിക്കൽ എന്താണ് ഇഷ്ടമുള്ള വിഷയം എന്ന് ചോദിച്ചപ്പോൾ കിട്ടിയ മറുപടി ‘ഊരു ചുറ്റലും ചിത്രരചനയും സൈക്കിൾ ചവിട്ടും’ എന്നായിരുന്നു.
ലാറിയുടെ ചിത്രരചനാപാടവം തിരിച്ചറിഞ്ഞ് കിങ് ലാറിയുടെ പിതാവിനോട് അവനെ വാസ്തുശില്പകല പഠിപ്പിക്കാൻ ഉപദേശിക്കുകയായിരുന്നു.
ഗുരുനാഥന്റെ ഉപദേശത്തെത്തുടർന്ന് ലാറി ബർമിങ്ഹാം സ്ക്കൂൾ ഓഫ്‌ ആർക്കിടെക്ചറിൽ വിദ്യാർത്ഥിയായി ചേർന്നു.
പഠനകാലത്ത് പല രാജ്യങ്ങളിലെ വിവിധ ശൈലിയിലുള്ള കെട്ടിട നിർമ്മാണത്തെക്കുറിച്ച് പഠിക്കേണ്ടതുണ്ടായിരുന്നു.
ഇതിനായി ലാറിയും സഹപാഠികളും സൈക്കിളിലാണ് രാജ്യങ്ങൾ ചുറ്റാൻ തുടങ്ങിയത്.
അതിനുള്ള പണം അവർ തന്നെ സ്വയം കണ്ടെത്തുകയായിരുന്നു.
ഇംഗ്ലണ്ടിലേയും സ്വിറ്റ്സർലൻഡിലേയും പാരമ്പര്യ വാസ്തു ശില്പ പ്രത്യേകതകളെക്കുറിച്ച് അവഗാഹം ഉണ്ടാക്കാൻ ഈ യാത്രകൾ സഹായിച്ചു.
കെട്ടിട നിർമ്മാണ രംഗത്ത്‌ വൻ മാറ്റങ്ങൾ കടന്നു വന്ന കാലമായിരുന്നു അത്‌.
ഇരുമ്പിന്റെ വിലയിലുണ്ടായ കുറവ്‌, സിമന്റിന്റെ കണ്ടുപിടിത്തം തുടങ്ങിയ ഒട്ടേറെ ഘടകങ്ങൾ കോൺക്രീറ്റ്‌ സൗധങ്ങളുടെ പ്രചാരത്തിനു കാരണമായി.
ഇംഗ്ലണ്ടിലെങ്ങും അംബരചുംബികളായ കെട്ടിടങ്ങൾ ഉയർന്നു.
എന്നാൽ ലളിതജീവിതം നയിക്കുന്ന ലാറിയുടെ മനസ്‌ തിരഞ്ഞെടുത്തത്‌ മറ്റൊരു വഴിയാണ്‌.
വാസ്തുശിൽപകല സാധാരണക്കാർക്ക്‌ എങ്ങനെ പ്രയോജനപ്പെടുത്താം എന്ന ചിന്തയിലായി അദ്ദേഹം.
അപ്പോഴേക്കും കോൺക്രീറ്റ്‌ സൗധങ്ങൾക്കെതിരെ ചിന്തിക്കുന്ന ഒട്ടേറെപ്പേർ രംഗത്തുവന്നു.
ലാറിക്കും അവരുടെ രീതി പിന്തുടരണമെന്നായിരുന്നു ആഗ്രഹം.
രണ്ടാം ലോക മഹായുദ്ധകാലത്ത്
പഠനം കഴിഞ്ഞ് തൊഴിൽപരിശീലനം ആരംഭിച്ച സമയത്താണ് രണ്ടാം ലോക മഹായുദ്ധം ആരംഭിച്ചത്.
എല്ലാ ബ്രിട്ടീഷ് പൗരന്മാരേയും പോലെ അദ്ദേഹവും നിർബന്ധിത സൈനിക സേവനം അനുഷ്ഠിക്കേണ്ടതായി വന്നു.
അന‍സ്തേഷ്യയിൽ (മയക്കുന്ന വൈദ്യശാസ്ത്ര മേഖല) അദ്ദേഹം പ്രത്യേക പരിശീലനം നേടി യുദ്ധത്തിൽ മുറിവേറ്റവരെ ശുശ്രൂഷിക്കുവാനുള്ള പ്രത്യേക സംഘത്തിൽ അദ്ദേഹം ചൈനയിൽ സേവനം അനുഷ്ടിച്ചു.